Familie en vriende, ek weet nie waar jy nou is en wat jy nou sien nie. Dalk staar jy voor jou uit en ál wat jy sien, is ’n klip.
Hy was waarskynlik in Galilea, maar talm. Teen die tyd dat Hy uiteindelik in Betanië aankom, is Lasarus vier dae gelede al dood.
Ek weet nie hoe lank jy al bid en om hulp vra nie, maar ek wil vir jou sê: Vir Jesus is dit nog nie te laat om jou te help nie.
Ek verklaar nou oor jou lewe dit maak nie saak waarmee jy worstel en wat jou verhinder om ’n deurbraak te maak nie.
Ek verklaar die steen word nou weggerol. Ek verklaar jy en elke lid van jou huishouding en almal wat tot jou verbind is, asook jou werk, gaan vorentoe.
Die getal vier dui op die seisoene: Ek verklaar nou dat ’n nuwe seisoen vir jou aanbreek en dat ’n vars aroma in die lug hang.
Mag die bries van verandering deur jou huis trek. Waar jy nou is, verdamp alles wat jou onder­gekry het – hartseer, swaarkry, armoede...